
Online tárgyalások a jövőben? – A COVID-19 járvány üzleti kommunikációs hatásai

A témaválasztás relevanciáját igazolja az elmúlt időszakban kialakult újfajta tárgyalási
kultúra valós időben történő vizsgálatának lehetősége.
Kutatásom szakirodalmi részében bemutatom a téma alapjául szolgáló elemeket, az
üzleti kommunikációt és tárgyalást, illetve az online kommunikációt, valamint az online
tárgyalásokat. Az elsőként említett részhez rengeteg jól kiforrott anyag tartozik, hiszen ez egy
régóta vizsgált terület, ám a másik elem dokumentációja még nagyon gyerekcipőben jár, így
főként az internetes folyóiratok lesznek segítségemre, amelyek a lehető legaktuálisabban
mutatják be a járvány miatt kialakult helyzetben zajló online kommunikációs lehetőségeket.
Primer kutatásomat egy online kérdőív segítségével folytatom, aminek adatait statisztikai
módszerekkel elemzem, majd magyarázom őket. Ezen kívül párhuzamot vonok a
szakirodalomban olvasottakkal, melyeket ezek az eredmények jó esetben alátámasztanak, de
lehet, hogy éppen megcáfolják azokat.
Kutatásom célja alapvetően az, hogy megvizsgáljam, milyen változásokat hozott magával a
korlátozások miatt kialakult kényszerhelyzet, az online térben történő tárgyalás, illetve, hogy
ezeket az újfajta megoldásokat összehasonlítsam a személyes tárgyalásokkal kapcsolatos
viselkedésmintákkal.
Zárásként következtetéseket vonok le és javaslatokat teszek annak érdekében, hogy
melyik módszereket lenne érdemes akár a mindennapi életbe is integrálni a járvány
lecsengése után.



